Հավելված

Հայաստանի Հանրապետության

սննդամթերքի անվտանգության

տեսչական մարմնի ղեկավարի՝

2021 թվականի փետրվարի 4-ի

N 265-L հրամանի

***Հ Ա Շ Վ Ե Տ Վ ՈՒ Թ Յ ՈՒ Ն***

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՆՆԴԱՄԹԵՐՔԻ ԱՆՎՏԱՆԳՈՒԹՅԱՆ ՏԵՍՉԱԿԱՆ ՄԱՐՄՆԻ 2020 ԹՎԱԿԱՆԻ ՏԱՐԵԿԱՆ**

 Հայաստանի Հանրապետության սննդամթերքի անվտանգության տեսչական մարմինը այսուհետ՝ Տեսչական մարմին 2020 թվականին օրենքով սահմանված իր գործառույթներն իրականացրել է Սննդամթերքի անվտանգության մասին, Սննդամթերքի անվտանգության պետական վերահսկողության մասին, Անասնաբուժության մասին, Բուսասանիտարիայի մասին, Կերի մասին օրենքների և Հայաստանի Հանրապետության վարչապետի 2019 թվականի դեկտեմբերի 19-ի թիվ 1940-Լ որոշման հիման վրա: Տեսչական մարմնի նոր կառուցվածքի ձևավորման աշխատանքների ավարտի և գործառույթների լիարժեք իրականացման արդյունքում ստեղծվել է արդյունավետ, օպտիմալ և դինամիկ համակարգ:

 2020 թվականի ընթացքում իրականացվել են հետևյալ աշխատաքները՝

1. Տեսչական մարմնի Բագրատաշենի սահմանային հսկիչ կետում գործարկվել է «Մերկուրի» համակարգը՝ հնարավոր դարձնելով արտահանվող և ներմուծվող բեռների սերտիֆիկատների կամ հավաստագրերի տրամադրումը տեղում: Արդյունքում՝ անվտանգությունը հիմնավորող փաստաթղթերը ստանալու համար տնտեսավարող սյուբեկտը չի ժամանում Երևան՝ խնայելով ժամանակն ու ֆինանսական միջոցները:
2. «Ուրբան լոջիստիկ սերվիս» մաքսային տերմինալում գործարկվել են Տեսչական մարմնի Երևան-Զվարթնոց օդանավակայան սահմանային հսկիչ, ինչպես նաև նմուշառման և լաբորատոր փորձաքննությունների կազմակերպման կետերը, ինչը տնտեսավարող սուբյեկտի ժամանակի ու ռեսուրսների զգալի խնայողություն է:
3. Կենդանիների սպանդանոցային մորթի անցնելու պարտադիր պայմանի մասին իրազեկման աշխատանքներ տարվել են Հայաստանի Հանրապետության ողջ տարածքում, իրականացվել է նաև սպանդանոցներում անասնաբուժասանիտարական փորձաքննություն իրականացնող անասնաբույժ մասնագետների վերապատրաստում: Այս պահին գուրծում է 76 սպանդանոց, որից 40-ը՝ ծառայություններ մատուցող: Հանրապետությունն ունի 70-80 սպանդանոցի պահանջարկ: 2020 թվականի ընթացքում N 5 ձևի էլեկտրոնային հարթակում գրանցել է 50 սպանդանոց:
4. Սպանդանոցային ծագումը հավաստող ձև N5 անասնաբուժական վկայականի նկատմամբ պատշաճ վերահսկողություն իրականացնելու նպատակով՝ կազմակերպվել և իրականացվել են էլեկտրոնային N 5 ձևի ծրագրային փոփոխություններ, ինչը թույլ է տալիս ապահովել ու վերահսկելի դարձնել սպանդանոցային ծագման մթերքի և հումքի հետագծելիությունը:

Միս-մսեղիքի վաճառքի շուկայում պարբերաբար անցկացվել են անասնահամաճարակային մշտադիտարկումներ, տրամադրվել է անհրաժեշտ մասնագիտական խորհրդատվություն և տեղեկատվություն: Արդյունքում՝ բարելավվել են մսի վաճառքի սանիտարահիգիենիկ պայմանները, կատարվել են վերանորոգման աշխատանքներ, ավելացվել է սպանդանոցային ծագման մսամթերք վաճառող վաճառակետերի քանակը։ Միս-մսեղիքի սպանդանոցային ծագման նկատմամբ իրականացվել է 144 ստուգում, խախտումներ հայտնաբերվել են 65-ի մոտ:

1. Տեսչական մարմնի կողմից ակտիվ աշխատանքներ են տարվել Հայաստանի Հանրապետությունում մեղր արտադրողների գրանցման ուղղությամբ, որի ավարտից հետո հայկական մեղրն արտահանվել է Չինաստանի Ժողովրդական Հանրապետություն:
2. Իրանի Իսլամական Հանրապետության անասնաբուժության կազմակերպության պատվիրակության հետ հանդիպման արդյունքում ձեռք է բերվել պայմանավորվածություն, որի համաձայն՝ Հայաստանից Քաթար, Քուվեյթ, Իրաք և այլ երկրներ խոշոր և մանր եղջերավոր կենդանիների արտահանման գործընթացում Իրանը կհանդիսանա տարանցիկ երկիր: Համաձայնեցվել են երկկողմ անասնաբուժական սերտիֆիկատներ:
3. Մշակվել և հաստատվել են Տեսչական մարմնի քաղաքացիական ծառայության անվանացանկը և պաշտոնների անձնագրերը: Իրականացվել է Տեսչական մարմնի, ինչպես նաև դրան ենթակա «Հանրապետական անասնաբուժասանիտարական և բուսասանիտարական լաբորատոր ծառայությունների կենտրոն» պետական ոչ առևտրային կազմակերպության (այսուհետ՝ Կազմակերպություն) աշխատակազմերի օպտիմալացում, որի արդյունքում Տեսչական մարմնում կրճատվել են աջակցող մասնագիտական կառուցվածքային ստորաբաժանումներ՝ 38 հաստիք (այդ գործառույթներն իրականացնում է վարչապետի աշխատակազմը), իսկ Կազմակերպությունում՝ գործառույթները կրկնող և ծայրահեղ ցածր ծանրաբեռնվածություն ունեցող 18 հաստիք: Դա հնարավորություն է տվել Տեսչական մարմնի աշխատավարձի ֆոնդը կրճատել 43 մլն դրամով, իսկ Կազմակերպության նեղ մասնագիտական հաստիքների աշխատավարձը բարձրացնել միջինը 11,5 տոկոսով (բացառությամբ տնօրինության):
4. Համաձայն Հայաստանի Հանրապետության կառավարության որդեգրած քաղաքականության՝ մասնավոր հատվածի զարգացմանն ու աճին աջակցելու նպատակով՝ 2021 թվականին սննդամթերքի անվտանգության սահմանային վերահսկողության գործընթացին չի մասնակցել որևէ պետական լաբորատորիա: Մրցույթին մասնակցել և փորձաքննություն կատարելու իրավունքը շահել են միայն մասնավոր լաբորատորիաներ:
5. ՀՀ օրենսդրությամբ սահմանված կարգով կնքվել են շրջանակային համաձայնագրեր սահմանային պետական վերահսկողության ընթացքում ներմուծվող սննդամթերքի լաբորատոր փորձաքննության ծառայությունների մատուցման համար: Մատուցվող ծառայությունների ընթացքը և որակը ստուգվում է շրջանակային համաձայնագրերի շրջանակներում ստուգում իրականացնելու միջոցով:

 Տեսչական մարմնի 2020 թվականի մեջ Տեսչական մարմինների մասին օրենքի 15-րդ հոդվածի 3-րդ մասով տեղեկատվությունը բացակայում է, քանի որ Տեսչական մարմնի կանոնադրությունը հաստատվել է Հայաստանի Հանրապետության վարչապետի 2019 թվականի դեկտեմբերի 19-ի թիվ 1940-Լ որոշմամբ, որակի ապահովման վարչությունը ստեղծվել է այդ որոշմամբ, 2020 թվականի ապրիլին հաստատվել են Տեսչական մարմնի քաղաքացիական ծառայության պաշտոնների անվանացանկը և պաշտոնների անձնագրերը, և նշանակվել որակի ապահովման վարչության աշխատողները:

Ստորև ներկայացված է Տեսչական մարմնի 2020 թվականի հաշվետվությունը՝ համաձայն պահանջվող ձևաչափի:

**ՍՆՆԴԱՄԹԵՐՔԻ ԱՆՎՏԱՆԳՈՒԹՅՈՒՆ**

* մասնակցել, ուսումնասիրվել և համապատասխան կարծիքներ են տրամադրվել սննդամթերքի անվտանգության բնագավառին վերաբերվող Եվրասիական տնտեսական միության (այսուհետ՝ ԵԱՏՄ) բոլոր տեսակոնֆերանսների, ինչպես նաև սննդամթերքի անվտանգության ոլորտին առնչվող՝ Եվրասիական տնտեսական հանձնաժողովից (այսուհետ՝ ԵԱՏՀ) ստացված բոլոր փաստաթղթերի և նախագծերի վերաբերյալ,
* իրականացվել է պետական վերահսկողություն՝ ինչպես ստուգումների տարեկան պլանով նախատեսված, այնպես էլ քաղաքացիներից ստացված դիմում-բողոքների և թեժ գծին ստացված ահազանգերի հիման վրա,
* Երևանի կենտրոնի և մարզային կենտրոնների կողմից իրականացված տնտեսավարող սուբյեկտների հաշվառման աշխատանքների արդյունքում՝ Տեսչական մարմնի սննդի շղթայի օպերատորների բազայում 2020 թվականին գրանցվել է 495 տնտեսավարող սուբյեկտ (ընդհանուր առմամբ բազայում գրանցված է 15657 տնտեսավարող սուբյեկտ),
* պետական վերահսկողության շրջանակներում կատարվել է 228 ապրանքատեսակների նմուշառում և ներկայացվել լաբորատոր փորձաքննության։ Արձանագրված անհամապատասխանությունների արդյունքներով տրվել են պարտադիր կատարման հանձնարարականներ և ձեռնարկվել են անհրաժեշտ կանխարգելիչ միջոցներ,
* Հայաստանի Հանրապետության պարետի որոշմամբ և առողջապահության նախարարի հրամանով սահմանված արտադրական, հանրային սննդի և առևտրի օբյեկտների գործունեության ընթացքում կորոնավիրուսային հիվանդության (COVID-19) տարածման կանխարգելման անվտանգության կանոնների պահպանման նկատմամբ, համաձայն Տեսչական մարմնի ղեկավարի հրամանների, սննդամթերքի արտադրությամբ զբաղվող կազմակերպություններում, հանրային սննդի կետերում և առևտրի կետերում իրականացվել է ամենօրյա վերահսկողություն՝ 20.219 մշտադիտարկում և 5148 ստուգայց,
* սննդամթերք տեղափոխող փոխադրամիջոցներին տրամադրվել է 286 սանիտարական անձնագիր,
* իրականացվել են ԵԱՏՄ տեխնիկական կանոնակարգերի պահանջներին համապատասխան ստուգաթերթերի մշակման աշխատանքներ,
* համակարգվել են Տեսչական մարմնի Երևանի և մարզային կենտրոնների կողմից իրականացված ստուգումների արդյունքները (374 ստուգում):

**Վերահսկողության ոլորտում ռիսկերի առկա իրավիճակի վերլուծությունը**

Ոլորտի հիմնական ռիսկերն են՝

* պետական վերահսկողության միջոցառումների իրականացման համար տեխնիկական միջոցների, մասնավորապես՝ տրանսպորտային միջոցների և մարդկային ռեսուրսների անբավարար քանակությունը, ինչի հետևանքով արձանագրվում են պետական վերահսկողության ոչ բավարար արդյունքներ,
* ժամկետանց, անորակ կամ օրենսդրության այլ խախտումներով սննդամթերքի արտադրության և շրջանառության դեպքեր՝ չնայած պետական վերահսկողության միջոցառումների իրականացմանը:

**Կանխարգելիչ այն գործողությունները, որոնք վերհանել են ռիսկերն ու կանխել դրանք**

Տեղեկատվական տարբեր միջոցներով տնտեսավարող սուբյեկտներին իրազեկում, ինչպես նաև վերահսկողության ենթակա ապրանքների շրջանառության բոլոր փուլերի պահանջների վերաբերյալ խորհրդատվության տրամադրում:

**Խորհրդատվական գործունեությունը, տնտեսավարող սուբյեկտների կողմից հաճախ տրվող հարցերի վերհանումը և այն իրավական ակտերը, որոնք տալիս են դրանց հստակ պատասխանները**

Ինչպես թեժ գծի միջոցով դիմող, այնպես էլ Տեսչական մարմին այցելող տնտեսավարող սուբյեկտներին պարբերաբար տրամադրվել է խորհրդատվություն սննդամթերքի անվտանգության բնագավառին առնչվող բոլոր հարցերի, մասնավորապես՝ սննդամթերքի արտադրությանը և իրացմանը ներկայացվող պահանջների, ԵԱՏՄ տեխնիկական կանոնակարգերով սահմանված պահանջների, ԵԱՏՄ օրենսդրական փոփոխություններին առնչվող հարցերի և այլնի վերաբերյալ։ Տրամադրվել են իրավական ակտերի, մասնավորապես՝ Սննդամթերքի անվտանգության մասին, Սննդամթերքի անվտանգության պետական վերահսկողության մասին օրենքների, Մաքսային Միության հանձնաժողովի 2011 թվականի դեկտեմբերի 9-ի թիվ 880, 881 որոշումների, Վարչական իրավախախտումների վերաբերյալ օրենսգրքի, ինչպես նաև Տեսչական մարմնի պաշտոնական կայքում snund.am տեղադրված արտադրողի ուղեցույցների հղումները:

**Ստուգումներ. դրանց քանակը, բնութագրերը, տևողությունը և անցկացված ստուգումների արդյունքները**

2020 թվականի ստուգումների տարեկան ծրագրում ընդգրկված է եղել 922 տնտեսավարող սուբյեկտ, սակայն 2020 թվականի տարեկան պլանով նախատեսված սննդամթերքի անվտագության ոլորտի ստուգումները իրականացվել են ոչ լիարժեք` պայմանավորված Հայաստանի Հանրապետությունում հայտարարված արտակարգ և ռազմական դրություններով, կարանտինով: Իրականացվել է 374 ստուգում, որոշ ստուգումներ գտնվում են ընթացքի մեջ:

**Տնտեսավարող սուբյեկտների կողմից առավել հաճախ կատարվող օրենսդրության խախտումները կամ շեղումները, ինչպես նաև դրանց պատճառները և տարածվածությունը**

Սննդամթերքի անվտանգության բնագավառում տնտեսավարող սուբյեկտների կողմից առավել հաճախ արձանագրվող խախտումներն են՝ սննդամթերքի մակնշմանը և հիգիենային ներկայացվող պահանջները չպահպանելը, անձնական սանիտարական (բժշկական) գրքույկների, սննդամթերքի, սննդամթերքի փաթեթավորման նյութերի համապատասխանության հայտարարագրերի բացակայությունը։

**ԲՈՒՍԱՍԱՆԻՏԱՐԻԱ**

* Իրականացվել է Հայաստանի Հանրապետության տարածք ֆիզիկական և իրավաբանական անձանց կողմից ներմուծված պեստիցիդների և ագրոքիմիկատների բոլոր խմբաքանակների որակի վերահսկողություն, տրամադրվել է ագրոքիմիկատների 487 և պեստիցիդների 136 ներմուծման եզրակացություն,
* ըստ ստացված հայտերի՝ պարբերաբար իրականացվել են պեստիցիդների և ագրոքիմիկատների պետական գրանցման աշխատանքներ, ինչի արդյունքում Հայաստանի Հանրապետության տարածք են ներմուծել 200-ից ավելի նոր տեսակի պեստիցիդներ և ագրոքիմիկատներ, հայտատուներին տրամադրվել են գրանցման վկայականներ,
* պեստիցիդների և ագրոքիմիկատների վաճառակետերում իրականացվել են դիտարկումներ, պեստիցիդներից կատարվել են նմուշառումներ և շուրջ 500 լաբորատոր փորձաքննություն։ Դիտարկումների արդյունքում հայտնաբերվել են մի շարք անհամապատասխանություններ և խախտումներ։ Այն խախտումները, որոնք հնարավոր է եղել վերացնել, Տեսչական մարմնի հանձնարարությամբ և սահմանված ժամկետներում տնտեսավարող սուբյեկտների կողմից վերացվել են: Ժամկետանց կամ անորակ ապրանքները հանվել են վաճառքից,
* բուսասանիտարիայի ոլորտում գործունեություն իրականացնող ֆիզիկական և իրավաբանական անձանց աջակցելու նպատակով՝ պարբերաբար իրականացվել են խորհրդատվական աշխատանքներ, մասնավորապես՝ տրամադրվել են տեղեկատվություն և պարզաբանումներ Հայաստանի Հանրապետության օրենսդրությամբ ներկայացվող պահանջների վերաբերյալ, ուսումնասիրվել են խնդրահարույց հարցերը, ներկայացվել են դրանց լուծմանն ուղղված առաջարկներ,
* Հայաստանի Հանրապետության տարածքում կարանտին բուսասանիտարական մշտադիտարկման (մոնիթորինգ) տարեկան ծրագրին համապատասխան՝ երկրի տարածքում իրականացվել են մշտադիտարկման աշխատանքներ, որի շրջանակներում կատարվել են նմուշառումներ և լաբորատոր շուրջ 5000 փորձաքննություն: Այն տարածքներում, որտեղ հայտնաբերվել են բույսերի կարանտին վնասակար օրգանիզմներ, հողօգտագործողներին տրվել է մասնագիտական աջակցություն՝ դրանց դեմ պայքարի և վնասի նվազեցման նպատակով։ 2020 թվականի կարանտին բուսասանիտարական մշտադիտարկման արդյունքների հիման վրա՝ ներկա դրությամբ իրականացվում են երկրի կարանտին բուսասանիտարական իրավիճակի վերաբերյալ քարտեզագրման աշխատանքներ՝ ըստ համայնքների,
* 2020 թվականի պետական բյուջեով հաստատված՝ Բուսական ծագման մթերքներում պեստիցիդների, նիտրատների, ծանր մետաղների մնացորդների և գենետիկորեն ձևափոխված օրգանիզմների մոնիթորինգային ծրագրի իրականացման նպատակով, ըստ սահմանված տարածաշրջանային բաշխման պլանի և չափաքանակի՝ կատարվել են բուսական ծագման մթերքներից նմուշառման աշխատանքներ և ներկայացվել լաբորատոր փորձաքննության։ Սակայն հետագա աշխատաքները չեն իրականացվել, քանի որ չեն հատկացվել 2020 թվականի պետական բյուջեով նշված ծրագրի համար հաստատված ֆինանսական միջոցները (ծրագիրը կասեցվել է),
* մասնակցել և համապատասխան կարծիքներ են ներկայացվել ԵԱՏՀ կողմից կազմակերպված բուսասանիտարիայի բնագավառին վերաբերող  բոլոր տեսակոնֆերանսների վերաբերյալ,
* ամենօրյա աշխատանքային կարգով համապատասխան մարմիններին տեղեկատվություն է տրամադրվել ՀՀ-ից դեպի ԵԱՏՄ անդամ երկրներ արտահանվող բուսասանիտարական հսկողության ենթակա բեռների համար տրվող բուսասանիտարական հավաստագրերի վերաբերյալ,
* Ըստ ամենօրյա հարցման՝ հաստատվել կամ մերժվել են «Аргус-Фито» - Федеральная государственная информационная система (ФГИС) մոդուլի միջոցով ներկայացվող որոշ բեռների բուսասանիտարական հավաստագրերը:

**Վերահսկողության ոլորտում ռիսկերի առկա իրավիճակի վերլուծությունը**

Ոլորտի հիմնական ռիսկերն են՝

* բուսասանիտարական մշտադիտարկում և հաշվառում իրականացնելու համար տեխնիկական միջոցների, մասնավորապես՝ տրանսպորտային միջոցների և մարդկային ռեսուրսների, անբավարար քանակություն, ինչի հետևանքով ունենում ենք մոնիթորինգի կատարման ոչ առավելագույն մակարդակ ու արդյունքներ,
* ժամկետանց, անորակ կամ օրենսդրության այլ խախտումներով պեստիցիդների իրացում այն դեպքում, երբ պեստիցիդների վաճառակետերում անցկացվում են ամենամյա համապարփակ դիտարկումներ,
* պեստիցիդների ստվերային վաճառքով զբաղվող անհատներ, որոնց գործունեության վերահսկումը դուրս է Տեսչական մարմնի գործառույթների շրջանակից:

**Խորհրդատվական գործունեությունը, տնտեսավարող սուբյեկտների կողմից հաճախ տրվող հարցերի վերհանումը և այն իրավական ակտերը, որոնք տալիս են դրանց հստակ պատասխանները**

Ինչպես թեժ գծի միջոցով դիմող, այնպես էլ Տեսչական մարմին այցելող տնտեսավարող սուբյեկտներին պարբերաբար տրամադրվել է խորհրդատվություն բուսասանիտարիայի բնագավառին առնչվող հարցերի, մասնավորապես՝ պեստիցիդների և ագրոքիմիկատների գրանցման ընթացակարգերի, գրանցման ներկայացված փաստաթղթերում առկա թերությունների ու անհամապատասխանությունների, ԱՏԳ բուսասանիտարիայի բնագավառի ծածկագրի ներքո ներմուծվող, սակայն բուսասանիտարիայի ոլորտի վերահսկողության շրջանակից դուրս գտնվող ապրանքների ներմուծման ընթացակարգերի, կարանտին բուսասանիտարական հսկողության ենթակա ապրանքների ներմուծման և արտահանման հետ կապված ընթացակարգերի և պահանջվող փաստաթղթերի, բուսասանիտարական հավաստագրի տրամադրման դեպքերի, ԵԱՏՄ օրենսդրական փոփոխություններին առնչվող հարցերի և այլնի վերաբերյալ: Տրվել են իրավական ակտերի, մասնավորապես՝ Սննդամթերքի անվտանգության պետական վերահսկողության մասին, Բուսասանիտարիայի մասին օրենքների, Հայաստանի Հանրապետության կառավարության 2007 թվականի օգոստոսի 30-ի թիվ 1093-Ն որոշման, Մաքսային Միության հանձնաժողովի 2010 թվականի հունիսի 18-ի թիվ 318 որոշման, ԵԱՏՀ-ի 2016 թվականի նոյեմբերի 30-ի թիվ 157 որոշման հղումները:

**Կանխարգելիչ այն գործողությունները, որոնք վերհանել են ռիսկերն ու կանխել դրանք**

Տեղեկատվական տարբեր միջոցներով տնտեսավարող սուբյեկտներին իրազեկում, ինչպես նաև վերահսկողության ենթակա ապրանքների շրջանառության բոլոր փուլերի պահանջների վերաբերյալ խորհրդատվության տրամադրում:

**Ստուգումներ. դրանց քանակը, բնութագրերը, տևողությունը և անցկացված ստուգումների արդյունքները**

Հաշվետու ժամանակահատվածում բուսասանիտարիայի ոլորտում ստուգումներ չեն իրականացվել բուսասանիտարիայի բնագավառում ստուգումների մեթոդաբանության բացակայության պատճառով: 2021 թվականին ստուգումների տարեկան ծրագրի համաձայն՝ ստուգումներ պետք է իրականացվեն պեստիցիդների և ագրոքիմիկատների վաճառակետերում:

**Տնտեսավարող սուբյեկտների կողմից առավել հաճախ կատարվող օրենսդրության խախտումները կամ շեղումները, որոնք վերհանվել են տեսչական մարմնի կողմից, ինչպես նաև դրանց պատճառները և տարածվածությունը: Տնտեսավարող սուբյեկտների և դրանց ծառայողների նկատմամբ կիրառված պատասխանատվության միջոցները**

Հաշվետու ժամանակահատվածում տնտեսավարող սուբյեկտների մոտ առավել հաճախ արձանագրվող խախտումները եղել են՝

* բուսասանիտարական բարձր ռիսկայնության ապրանքների ներմուծման ժամանակ բուսասանիտարական հավաստագրի բացակայությունը, բեռն ուղեկցող փաստաթղթերի փաթեթում կամ բուսասանիտարական հավաստագրի բնօրինակի փոխարեն պատճենի առկայությունը,
* պեստիցիդների և ագրոքիմիկատների ներմուծման գործընթացում օրենսդրությամբ նախատեսված փաստաթղթերի ոչ ամբողջական փաթեթի ներկայացումը, հազվադեպ՝ լաբորատոր փորձաքննության արդյունքում արձանագրված ներմուծվող պեստիցիդների որակի անհամապատասխանությունը,
* պետական գրանցման ներկայացված պեստիցիդների և ագրոքիմիկատների փաստաթղթերի փաթեթի կամ դրա որոշ բաժինների անհամապատասխանությունը օրենքով սահմանված դրույթներին:

Նշված դեպքերում կիրառվել է ապրանքի ներմուծման, վաճառքի արգելք: Այն դեպքերում, երբ հնարավոր է եղել թերությունները վերացնել, տրվել են կոնկրետ հանձնարարականներ, որոնց կատարումից հետո ապրանքների վաճառքը թույլատրվել է:

 **ԱՆԱՍՆԱԲՈՒԺՈՒԹՅՈՒՆ**

* Հայաստանի Հանրապետության տարածքում սպանդանոցային մորթի գործընթացի կազմակերպումն անխափան ապահովելու, սպանդանոցների կառուցման, վերակառուցման ընթացքի, սպանդանոցների համաչափ տեղաբաշխվածությունն ապահովելու նպատակով՝ պարբերաբար կատարվել է սպանդանոցային գործունեությամբ զբաղվող տնտեսավարող սուբյեկտների վերաբերյալ տվյալների վերլուծություն, կազմվել ամփոփ տեղեկատվություն՝ ըստ մարզերի և առկա խնդիրների,
* կենդանի կենդանիների կարանտինացման գործընթացի կազմակերպմանը տեղում ծանոթանալու, առկա թերացումները բացահայտելու և շտկելու նպատակով ստեղծված աշխատանքային խմբի կողմից, տնտեսավարող սուբյեկտների կողմից ներկայացվող կենդանիների արտահանման հայտերի հիման վրա, այցեր են կատարվել Արմավիրի, Արարատի, Կոտայքի, Գեղարքունիքի մարզերում և մայրաքաղաք Երևանում գործող 110 կարանտին կետեր: Ուսումնասիրության արդյունքում բացահայտվել են մի շարք խախտումներ, մասնավորապես՝ ախտահանման ավազանի, անասնաբուժասանիտարական կետի, կենդանիների բեռնաթափման և բարձման համար նախատեսված հարթակի, ջրահեռացման և կեղտաջրերի հեռացման համակարգերի, կերերի համար նախատեսված պահեստի, գոմաղբահորի բացակայություն: Հայտնաբերված խախտումների ու անհամապատասխանությունների վերացման համար տնտեսավարող սուբյեկտներին տրվել են հանձնարարականներ,
* 2020 թվականին սկսել է գործել 19 կարանտին կետ,
* սպանդանոցային ծագումը հավաստող ձև N5 անասնաբուժական վկայականի նկատմամբ պատշաճ վերահսկողություն իրականացնելու նպատակով կազմակերպվել և իրականացվել են էլեկտրոնային N5 ձևի ծրագրային փոփոխություններ, ինչը թույլ է տալիս ապահովել ու վերահսկելի դարձնել սպանդանոցային ծագման մթերքի և հումքի հետագծելիությունը,
* N5 ձևի էլեկտրոնային հարթակում գրանցված, ինչպես նաև նոր գրանցվող սպանդանոցային գործունեություն իրականացնող տնտեսությունների 50 անասնաբույժ մասնագետների և օպերատորների համար պարբերաբար կազմակերպվել և իրականացվել են ձև N5 անասնաբուժական վկայականի լրացման դասընթացներ: Տարվա ընթացքում N5 ձևի էլեկտրոնային հարթակում գրանցվել է 50 սպանդանոց,
* սպանդանոցային մորթի անցնելու պարտադիր պահանջի կատարումն ապահովելու, սպանդանոցները որակյալ մասնագետներով ապահովելու նպատակով, Տեսչական մարմնի նախաձեռնությամբ և «Ռազմավարական Զարգացման Գործակալություն» հասարակական կազմակերպության կողմից՝ Շվեյցարիայի զարգացման և համագործակցության գործակալության ֆինանսավորմամբ իրականացվող «Անասնապահության զարգացում Հայաստանի հարավում» ծրագրի աջակցությամբ՝ կազմակերպվել են սպանդանոցի անասնաբույժ-փորձագետների վերապատրաստման դասընթացներ, որին մասնակցել են 123 անասնաբույժ մասնագետներ հանրապետության բոլոր մարզերից: Տեսչական մարմնի մասնագետների կողմից մշակվել են ուսումնական նյութեր, ուղեցույցեր և տեսանյութեր՝ օրենսդրական դաշտի ներկայացում, հետսպանդային փորձաքննության եզրակացության տրամադրում, մսեղիքի դրոշմում, փաստաթղթերի տրամադրում և հաղորդակցություն, հիգիենայի և սանիտարական նորմերի պահպանում թեմաներով,
* մարզային կենտրոնների տեսուչների գիտելիքների բարելավման, ինչպես նաև աշխատանքի որակի բարձրացման նպատակով, Տեսչական մարմնի նախաձեռնությամբ՝ «Ռազմավարական զարգացման գործակալություն» (այսուհետ`ՌԶԳ) ՀԿ-ի կողմից կազմակերպվել է Երևանի և մարզային կենտրոնների 112 աշխատակիցների վերապատրաստման գործընթացը,
* մարզային կենտրոններից յուրաքանչյուր ամիս ընդունվել է կենդանիների պարտադիր ծանուցման ենթակա հիվանդությունների վերաբերյալ տեղեկատվությունը և ամփոփվել TADinfo ծրագրում: Կատարվել է տվյալների վերլուծություն և հիվանդությունների քարտեզագրում, արդյունքների հիման վրա կազմվել է հաշվետվություն Կենդանիների Առողջության Համաշխարհային Կազմակերպությանը (ԿԱՀԿ) ներկայացնելու համար,
* արտադրություն, վերամշակում և (կամ) պահպանում իրականացնող 43 կազմակերպություններ և անձիք գրանցվել են ԵԱՏՄ անդամ մի պետությունից ԵԱՏՄ անդամ մյուս պետություն փոխադրվող` հսկման ենթակա ապրանքների արտադրություն, վերամշակում և (կամ) պահպանում իրականացնող կազմակերպությունների և անձանց ՀՀ ռեեստրում,
* Հայաստանի Հանրապետությունից Չինաստանի Ժողովրդական Հանրապետություն մեղրի արտահանման թույլտվություն ստանալու նպատակով՝ չինական կողմին են տրամադրվել մի շարք պահանջվող տեղեկություններ: Արդյունքում, ՉԺՀ օրենսդրության համաձայն, «Եղվարդի նեկտար» ՍՊԸ-ն գրանցվել է ՉԺՀ մեղր արտահանելու թույլտվություն ունեցող կազմակերպությունների ցանկում,
* Տեսչական մարմնի աշխատակիցները մասնակցել են անասնաբուժության ոլորտում ԵԱՏՄ նորմերի և կանոնների վերաբերյալ միասնական փաստաթղթերի ստեղծման տեսակոնֆերանսներին,
* նախապատրաստվել և տրամադրվել են անասնաբուժության բնագավառում իրավական ակտերի նախագծեր, առաջարկություններ, եզրակացություններ և այլ փաստաթղթեր, ինչպես նաև համաձայնեցվել են երրորդ երկրներից Հայաստանի Հանրապետության մաքսային տարածք ներմուծվող անասնաբուժական հսկողության ենթակա ապրանքների համար տրվող անասնաբուժական սերտիֆիկատներ,
* պարբերաբար այցելություններ են իրականացվել մարզեր՝ «Գյուղատնտեսական կենդանիների պատվաստում ծրագրի» շրջանակներում իրականացվող կանխարգելիչ և ախտորոշիչ միջոցառումների ընթացքին տեղում ծանոթանալու, ինչպես նաև թերացումները բացահայտելու և շտկելու նպատակով: Յուրաքանչյուր կիսամայակ ամփոփվել և վերլուծվել են նշված ծրագրի շրջանակներում իրականացվող կանխարգելիչ և ախտորոշիչ միջոցառումների կատարման վերաբերյալ Տեսչական մարմնի մարզային կենտրոնների կողմից ներկայացրած կատարողականները,
* իրականացվել են միջոցառումներ ուղղված կենդանիների շրջանում բռնկված հիվանդությունների տարածումը կանխարգելելուն ու վերացնելուն,
* իրականացվել են մարզերում առկա անասնագերեզմանոցների և կենդանիների թաղման վայրերի քարտեզագրման աշխատանքներ,
* 2020 թվականի նոյեմբեր, դեկտեմբեր ամիսներին իրականացվել է վերահսկողություն Արցախից Հայաստան 2868 գլուխ խոշոր եղջերավոր կենդանիների, 8869 գլուխ մանր եղջերավոր կենդանիների, 238 գլուխ խոզերի, 123 գլուխ ձիերի, 12 գլուխ ճագարների, 33 թև հնդկահավերի, 35 թև հավերի և 10 թև բադերի տեղափոխման նկատմամբ,
* մշակվել է «Ռազմական դրության պայմաններում և արտակարգ իրավիճակներում անասնաբուժական գործունեության կազմակերպման» ուղեցույց, որի հավելվածով հաստատվել է «Ռազմական դրության պայմաններում և արտակարգ իրավիճակներում անասնաբուժական գործողությունների» վերաբերյալ հաշվետվության ձևաչափը,
* ֆիզիկական և իրավաբանական անձանց կողմից անասնաբուժական պետական ենթահսկման բեռների՝ կենդանի կենդանիների, ներմուծման և տարանցիկ փոխադրման նպատակով՝ տրամադրել է 136 գրավոր թույլտվություն,
* մշակվել և հաստատվել են «Ձկան մեջ մնացորդային նյութերի հսկողության պլանը հաստատելու և նմուշառում իրականացնելու մասին» 2020 թվականի օգոստոսի 4-ի N 1176-Ա, «Մեղրում մնացորդային նյութերի հսկողության պլանը հաստատելու և նմուշառում իրականացնելու մասին»2020 թվականի օգոստոսի 13-ի N 1217-Ա հրամանները,
* ԿԱՀԿ պաշտոնական կայքում հրապարակված կենդանիների հիվանդությունների վերաբերյալ տեղեկատվությունը ենթարկվել է ամենօրյա վերլուծության, ըստ որի, օտարերկրյա պետություններից կենդանիների կարանտինային, հատուկ վտանգավոր ու պարտադիր ծանուցման ինֆեկցիոն հիվանդությունների ներթափանցումը Հայաստանի Հանրապետության տարածք կանխարգելելու նպատակով, Տեսչական մարմնի կողմից ձեռնարկվել են համապատասխան միջոցառումներ,
* տրամադրվել են անասնաբուժության բնագավառի վերաբերյալ քաղաքացիներից և մի շարք այլ կազմակերպություններից ստացված դիմումների, դիմում-բողոքների պատասխաններ,
* Տեսչական մարմին դիմած տնտեսավարող սուբյեկտներին պարբերաբար տրամադրվել են խորհրդատվություններ և պարզաբանումներ անասնաբուժության բնագավառին վերաբերող հարցերի վերաբերյալ,
* Տարեկան պլանային ծրագրով նախատեված «Գյուղատնտեսական կենդանիների նույնականացման, հաշվառման ու համարակալման համակարգի ստեղծման աշխատանքներ» գործառույթը չի իրականացվել, քանի որ հանրապետությունում տվյալ գործընթացը դեռ չի մեկնարկել:

**Տնտեսավարող սուբյեկտների կողմից առավել հաճախ կատարվող օրենսդրության խախտումները կամ շեղումները, ինչպես նաև դրանց պատճառները և տարածվածությունը**

Հաշվետու ժամանակահատվածում տնտեսավարող սուբյեկտների մոտ առավել հաճախ արձանագրվող խախտումները եղել են՝

* անասնաբուժական ուղեկցող փաստաթղթերի, մասնավորապես` սպանդանոցային ծագումը հավաստող ձևի N 5 անասնաբուժական վկայականի բացակայությունը,
* կենդանական ծագման մթերքի պահման պայմանների անհամապատասխանությունը:

**Խորհրդատվական գործունեությունը, տնտեսավարող սուբյեկտների կողմից հաճախ տրվող հարցերի վերհանումը և այն իրավական ակտերը, որոնք տալիս են դրանց հստակ պատասխանները**

Ինչպես թեժ գծի միջոցով դիմող, այնպես էլ Տեսչական մարմին այցելող տնտեսավարող սուբյեկտներին պարբերաբար տրամադրվել է խորհրդատվություն անասնաբուժության բնագավառին վերաբերող հարցերի վերաբերյալ:

**ՄԻՋԱԶԳԱՅԻՆ ՀԱՄԱԳՈՐԾԱԿՑՈՒԹՅՈՒՆ**

* 2020 թվականի ընթացքում Տեսչական մարմնի կողմից իրականացվել են միջազգային համագործակցությանն ուղղված աշխատանքներ Տեսչական մարմնի և Հայաստանի Հանրապետությունում դիվանագիտական կառույցների, օտարերկրյա պետությունների լիազոր մարմինների և միջազգային կազմակերպությունների միջև, մասնավորապես՝ ստացվել և տնտեսավարող սուբյեկտներին են տրամադրվել Հայաստանի Հանրապետությունից այլ երկրներ կենդանի կենդանիների, ինչպես նաև կենդանական և ոչ կենդանական ծագման սննդամթերքի արտահանման ժամանակ տվյալ երկիր ներմուծելուն ներկայացվող պահանջները, ինչպես նաև այլ պետությունների լիազոր մարմինների հետ տարվել են Հայաստանի Հանրապետություն երրորդ երկրներից կենդանական և ոչ կենդանական ծագման սննդամթերքի ներմուծման գործընթացների ժամանակ Տեսչական մարմնի սահմանային հսկիչ կետերի կողմից կասկածելի համարվող բազմաթիվ սերտիֆիկատների իսկությունը ստուգելու աշխատանքներ,
* Իրականացվել են ԵԱՏՄ Եվրասիական տնտեսական տարածք ներմուծվող` անասնաբուժական ենթահսկման ապրանքների արտադրություն, վերամշակում և (կամ) պահպանում իրականացնող կազմակերպությունների և անձանց երրորդ երկրների ռեեստրում գրանցվող տվյալների փոփոխությունների ճշգրտման հետ կապված աշխատանքներ,
* Հայաստանի Հանրապետության և ԵԱՏՄ միջև համագործակցության շրջանակներում՝ իրականացվել են մի շարք անասնաբուժական սերտիֆիկատների համաձայնեցում և նախաստորագրում, ինչպես նաև տեսակոնֆերանսների ձևաչափով խորհրդակցությունների և նիստերի կազմակերպման և համակարգման աշխատանքներ,
* Եվրոպական հանձնաժողովի Առողջապահության և սննդամթերքի անվտանգության գլխավոր տնօրինություն է (DG SANTE) ուղարկվել մեղրի և ձկան մեջ մնացորդային նյութերի հետազոտությունների ազգային մոնիթորինգային հսկողության 2020 թվականի պլանը և Հայաստանի Հանրապետությունում ազգային մոնիթորինգային հսկողության պլանով 2019 թվականին իրականացված մեղրի և ձկան մեջ մնացորդային նյութերի հետազոտությունների արդյունքները,
* Հայաստանից ԵՄ երկրներ ձուկ-ձկնամթերքի արտահանման գործընթացի ապահովման նպատակով՝ Եվրոպական հանձնաժողովի Առողջապահության և սննդամթերքի անվտանգության գլխավոր տնօրինություն է (DG SANTE) ուղարկվել  «Հայաստանի Հանրապետությունում 2017 թվականի փետրվարի 21-ից մարտի 2-ը` կենդանի կենդանիների և կենդանական ծագման արտադրանքի մնացորդների և աղտոտիչների վերահսկման գնահատման, ներառյալ անասնաբուժական դեղամիջոցների վերահսկման աուդիտի մասին» զեկույցի առաջարկություններին ի պատասխան Տեսչական մարմնի կողմից պատրաստված գրությունը` համապատասխան հոդվածների վերաբերյալ մեկնաբանությունները պարունակող հավելվածներով,
* Տեսչական մարմնի և Իրանի Իսլամական Հանրապետության անասնաբուժական կազմակերպության (IVO) միջև սերտ համագործակցությանն ուղղված աշխատանքների արդյունքում՝ համաձայնեցվել է Իրանի Իսլամական Հանրապետության տարածքով (որպես տարանցիկ երկիր) Հայաստանի Հանրապետությունից դեպի Քաթար, Իրաք, ԱՄԷ, Քուվեյթ և այլ պետություններ մանր եղջերավոր կենդանիների արտահանման անասնաբուժական սերտիֆիկատը։

**ՍԱՀՄԱՆԱՅԻՆ ՀՍԿԻՉ ԿԵՏԵՐԻ ՀԱՄԱԿԱՐԳՈՒՄ**

* 2020 թվականին սահմանային պետական վերահսկողության շրջանակներում, Հայաստանի Հանրապետության արտաքին առևտրի ազգային մեկ պատուհան համակարգով տրամադրվել է 19285 արտահանման և 35900 ներմուծման թույլտվություն,
* Ամենօրյա ռեժիմով՝ կատարվել է Հայաստանի Հանրապետություն ներմուծված և Հայաստանի Հանրապետությունից արտահանված սննդամթերքի, սննդամթերքի հետ անմիջական շփման մեջ գտնվող նյութերի, անասնաբուժական և բուսասանիտարական հսկման ենթակա ապրանքների վերաբերյալ տեղեկատվության ստուգում և ամփոփում էլեկտրոնային բազայում,
* Տեսչական մարմնում առկա էլեկտրոնային բազայից Հայաստանի Հանրապետությունից արտահանված սննդամթերքի և կենդանիների ծավալների, ինչպես նաև Հայաստանի Հանրապետություն ներմուծված Տեսչական մարմնի ենթահսկման բեռների ծավալների վերաբերյալ շաբաթական տեղեկատվությունը հրապարակվել է Տեսչական մարմնի պաշտոնական կայքում, ինչպես նաև տրամադրվել է Հայաստանի Հանրապետության էկոնոմիկայի նախարարությանը,
* ամսական կտրվածքով՝ Տեսչական մարմնի պաշտոնական կայքում հրապարակվել է Տեսչական մարմնի ենթահսկման բեռների ներմուծման անհամապատասխանության վերաբերյալ տեղեկատվությունը,
* Հայաստանի Հանրապետություն ներմուծվող անասնաբուժական հսկողության ենթակա բեռներին, բացառությամբ կենդանի կենդանիների, տրամադրվել են ներմուծման թույլտվություններ՝ ուսումնասիրելով ներմուծող տնտեսվարող սուբյեկտներների կողմից դիմումներում ներկայացված տեղեկատվությունը, ստուգելով Ռեեստրում արտադրություն, վերամշակում և/կամ պահպանում իրականացնող կազմակերպությունների և անձանց առկայությունը, ինչպես նաև հաշվի առնելով արտահանող երկրի անասնահամաճարակային վիճակի վերաբերյալ Տեսչական մարմնի մասնագետների կողմից տրամադրված տեղեկատվությունը։ Ներմուծման թույլտվությունների տրամադրումը հիմնականում չի գերազանցել մեկ աշխատանքային օրը, օրական տրամադրվել է միջինը 15-20 թույլտվություն,
* աշխատանքներ են իրականացվել արտադրություն, վերամշակում և/կամ պահպանում իրականացնող կազմակերպությունների և անձանց Հայաստանի Հանրապետության ռեեստրը ԵԱՏՀ խորհրդի 2014 թվականի հոկտեմբերի 9-ի N 94 որոշմամբ սահմանված պահանջներին համապատասխանեցնելու ուղղությամբ, մասնավորապես՝ ուսումնասիրվել է վերջին երեք տարիների ընթացքում Հայաստանի Հանրապետություն անասնաբուժական հսկողության ենթակա բեռների ներմուծման վիճակագրությունը, բացահայտվել են Ռեեստրում առկա անճշտությունները և քայլեր են ձեռնարկվել դրանք շտկելու ուղղությամբ։
* պատասխանվել է Տեսչական մարմնի «Թեժ գծին» ահազանգած քաղաքացիների բոլոր հարցերին, Տեսչական մարմնի սպասարկման կենտրոն այցելած սպառողներին ու տնտեսվարող սուբյեկտներին տրամադրվել է խորհրդատվություն,
* Հայաստանի Հանրապետության կառավարության 2016 թվականի փետրվարի 25-ի N169-Ն որոշման համաձայն՝ Հայաստանի Հանրապետության պետական եկամուտների կոմիտեի (այսուհետ՝ ՊԵԿ) կողմից տրամադրված 2019 թվականի դեկտեմբերից մինչև 2020 թվականի նոյեմբեր ամիսների ընթացքում «Բացթողում` ներքին սպառման համար», «Վերամշակում` ներքին սպառման համար» և «մաքսային տարանցում» մաքսային ընթացակարգերով հայտարարագրված սննդամթերքի, սննդամթերքի հետ անմիջական շփման մեջ գտնվող նյութերի, անասնաբուժական և բուսասանիտարական կարանտին հսկողության ենթակա ապրանքների վերաբերյալ տեղեկատվության ուսումնասիրության արդյունքում հայտնաբերվել են ներմուծողներ, որոնք մաքսային ձևակերպում են ստացել առանց Տեսչական մարմնի կողմից տրամադրված ներմուծման թույլտվության: Ցանկը տրամադրվել է Պետական եկամուտների կոմիտեին,
* կազմվել և տրամադրվել են երրորդ երկրներից ներմուծված անասնաբուժական դեղամիջոցի ներմուծման հավաստագրեր,
* 2020 թվականի սեպտեմբեր ամսից Գյումրի քաղաքում գործարկվել է արտաքին տնտեսական գործունեության սպասարկման կենտրոնը, որտեղ Տեսչական մարմնի սահմանային հսկիչ կետի աշխատակիցներն իրականացնում են իրենց գործառույթները «Մեկ կանգառ, մեկ պատուհան» սկզբունքով,
* Հայաստանի Հանրապետությունում հայտարարված ռազմական դրությամբ պայմանավորված, Տեսչական մարմնի սահմանային հսկիչ կետերում արագ և պատշաճ մակարդակով գործառույթներն իրականացնելու, ինչպես նաև հերթերից խուսափելու նպատակով՝ աշխատակիցներ են գործուղվել ծանրաբեռնված սահմանային հսկիչ կետեր:

 **ԱՐԱԳ ԱՐՁԱԳԱՆՔՈՒՄ**

* Մասնակցել են ստուգումների, դիտարկումների, մշտադիտարկումների իրականացմանը, սահմանված պահանջների խախտումների բացահայտման, նմուշառման, համապատասխան տեղեկատվության և փաստաթղթերի տրամադրման աշխատանքներին,
* քննարկվել են քաղաքացիների նամակները (դիմումներ, բողոքներ), ուսումնասիրվել են դրանցում բարձրացված՝ սննդամթերքի անվտանգության ոլորտին առնչվող հարցերը, օպերատիվ կերպով արձագանքել,
* ուսումնասիրվել է Տեսչական մարմնի «թեժ գծի»-ն ստացված բոլոր 539 ահազանգերին, որի արդյունքում տնտեսավարող սուբյեկտներին տրվել են ցուցումներ և զգուշացումներ սննդամթերքի անվտանգության ոլորտի օրենսդրության պահանջների պահպանման վերաբերյալ,
* ուսումնասիրվել են մարզերից ստացված 46 դիմում-բողոքները, համակարգվել են դրանց ուղղությամբ մարզային կենտրոնների կատարած աշխատանքները, հավաքագրվել են տվյալները,
* ուսումնասիրության և վերլուծության արդյունքում խախտում կատարած տնտեսավարող սուբյեկտների մոտ պետական վերահսկողություն իրականացնելու անհրաժեշտության դեպքում ներկայացվել է համապատասխան պետական վերահսկողություն իրականացնելու առաջարկություն,
* իրականացված յուրաքանչյուր աշխատանքի, ինչպես նաև մարզային կենտրոնների կատարած աշխատանքի (ահազանգ, դիմում բողոք) արդյունքների մասին տեղեկատվությունը մուտքագրվել է Էլեկտրոնային բազա, որը յուրաքանչյուր ամսվա վերջին տրամադրվել է Տեսչական մարմնի տեղեկատվության և հասարակայնության հետ կապերի բաժնին:

**ՀԱՆՐԱՅԻՆ ԻՐԱԶԵԿՈՒՄ**

* Պատրաստվել է Տեսչական մարմնի ղեկավարի 2 տեսանյութ-ուղերձ՝ սպառողների իրավունքների պաշտպանության օրվան և անասնաբույժի օրվան նվիրված,
* կազմակերպվել է Տեսչական մարմնի ղեկավար Գեորգի Ավետիսյանի 8 մամուլի ասուլիս,
* հանրային իրազեկման, խորհրդատվական աշխատանքներ են տարվել նաև Տեսչական մարմնի «Թեժ գծի» միջոցով: Ահազանգեր ստացվել են նաև «Ֆեյսբուք» սոցիալական ցանցի, ՀԿ-ների և ԶԼՄ-ների միջոցով: Ստացված մոտ 4529 զանգերից 539-ը եղել են բողոքներ, իսկ մնացյալի դեպքում տրվել է խորհրդատվություն: Ընթացք է տրվել բոլոր ահազանգերին: Քաղաքացիներն իրազեկվել են Տեսչական մարմնի գործունեության, գործառույթների, մասնավորապես՝ ռեեստրում և երրորդ երկրների ռեեստրում գրանցվելու, արտահանման, ներմուծման, սննդի շղթայի օպերատորների ցանկում գրանցվելու, արտադրական գործունեություն իրականացնելու, սննդամթերքի որակի և անվտանգության, հացի և մսի տեղափոխման պայմաններին ներկայացվող պահանջների, պարտադիր սպանդանոցային մորթի, այն ուղեկցող ձև N5 անասնաբուժական վկայականի, կորոնավիրուսային համավարակի պայմաններում գործունեության ծավալման նորմերի, վիրուսի կանխարգելմանը ներկայացվող պահանջների, ԵԱՏՀ տեխնիկական կանոնակարգերի պահանջների վերաբերյալ և այլն,
* Հայաստանի Հանրապետության պարետի որոշումների հիման վրա Տեսչական մարմնի ղեկավարի կողմից տրված հանձնարարականներով՝ իրականացվել են իրազեկման աշխատանքներ կորոնավիրուսի COVID-19 կանխարգելման վերաբերյալ,
* Տեսչական մարմնի գործունեության կատարման ընթացքի վերաբերյալ (վերահսկողության արդյունքներ, հանդիպումներ, ահազանգերի արդյունքներ, սննդամթերքի անվտանգության, անասնաբուժության, բուսասանիտարիայի բնագավառներին վերաբերող տեղեկատվություն և այլն) պաշտոնական կայքում և Ֆեյսբուք սոցիալական ցանցի էջում հրապարակվել է 835 հաղորդագրություն, որոնք տարածվել են մոտ 300 ԶԼՄ-ներով: Եղել են նաև ԶԼՄ-ների հրապարակած նյութերում տեղ գտած անճշտությունների հերքումներ, Տեսչական մարմնի պաշտոնյաները մասնակցել են հեռուստատեսային, ռադիո և ինտերնետային հաղորդումների, տվել հարցազրույցներ,
* պատրաստվել է տեղեկատվական տեսահոլովակ հանրային սննդի կազմակերպությունների համար՝ կորոնավիրուսով (COVID-19) պայմանավորված սանիտարահիգիենիկ պահանջների վերաբերյալ,
* իրազեկման աշխատանքներ են տարվել հուլիսի 1-ից սպանդանոցային պարտադիր մորթի անցնելու կապակցությամբ. պատրաստվել են ռեպորտաժներ, ֆեյսբուքյան ուղիղ միացումներով հանրությանն է ներկայացվել նոր կառուցված 5 սպանդանոց, մնացածի մասին տրվել է մանրամասն տեղեկատվություն:

 **ՌԻՍԿԵՐԻ ԿԱՌԱՎԱՐՈՒՄ**

* Հաշվետու ժամանակահատվածում վերահսկողության ոլորտներում ռիսկերի առկա իրավիճակի վերլուծության մասով օրենսդրությամբ սահմանված կարգով երեք ոլորտի ռիսկերի գնահատման համար գիտական կենտրոններ ներգրավված չեն եղել,
* նախատեսվում է հետագայում տնտեսավարող սուբյեկտների վերահսկողության արդյունքները վերլուծել ըստ 3 ոլորտների՝ անասնաբուժության, բուսասանիտարիայի և սննդամթերքի անվտանգության,
* ներկայացվել են մի շարք օրենքներում և այլ իրավական ակտերում փոփոխությունների առաջարկություններ,
* բույսերի կարանտին վնասակար օրգանիզմների և հիվանդությունների ներթափանցումը Հայաստանի Հանրապետություն կանխելու և հետագա ռիսկերից խուսափելու նպատակով՝ ամսական կտրվածքով բազավորվել է «Բույսերի կարանտինի համառուսական կենտրոնի» պաշտոնական կայքերի տեղեկատվությունը, վերլուծությունները տրամադրվել են Տեսչական մարմնի սահմանային հսկիչ կետերին և բուսասանիտարիայի վարչությանը,
* ըստ պահանջված ժամանակացույցի՝ հավաքագրվել, վերլուծվել և սահմանային հսկիչ կետերի համակարգման բաժնին է տրամադրվել Եվրամիության սննդամթերքի և կերի արագ արձագանքման համակարգի (RASFF) կողմից հրապարակված վտանգների (քիմիական և կենսաբանական վտանգներ) վերաբերյալ տեղեկատվությունը՝ վտանգավոր սննդամթերքի ներթափանցումը երկրի տարածք կանխելու և ռիսկերը նվազագույնի հասցնելու նպատակով,
* Տեսչական մարմնի կառուցվածքային ստորաբաժանումների հետ իրականացվել են համատեղ աշխատանքներ՝ սննդամթերքի անվտանգության, բուսասանիտարիայի և անասնաբուժության ոլորտներում տեղեկատվության հավաքագրման, ռիսկերի վերլուծության գործառույթների իրականացման նպատակով,
* նկատի ունենալով, որ ռիսկի վերլուծությունը և դրա հիման վրա իրականացվող վերահսկողական գործառույթները պայմանավորված են իրավիճակային մոտեցմամբ, 2020 թվականի ռիսկերի վերլուծության արդյունքում, իրականացված վերահսկողական գործառույթներն ուղղված են եղել հիմնականում կորոնավիրուսի տարածման կանխարգելմանը, ինչպես նաև ռազմական դրությամբ պայմանավորված՝ սահմանային պետական վերահսկողության շրջանակներում սննդամթերքի անվտանգության ապահովման նպատակով ուժեղացված լաբորատոր հսկողության իրականացմանը,
* սննդամթերքի անվտանգության, անասնաբուժության և բուսասանիտարիայի ոլորտներում ռիսկերի վերլուծության հիման վրա՝ մշակվել և հաստատման է ներկայացվել 2021 թվականի ստուգումների պլանը:

**Պարբերաբար կատարվել են հետևյալ աշխատանքները՝**

* Հայաստանի Հանրապետությունում անասնաբուժական բնագավառում կենդանիների առողջության ռիսկերի գնահատման մեթոդաբանությունն արդիականացնելու նպատակով՝ ՄԱԿ-ի Պարենի և գյուղատնտեսության միջազգային կազմակերպության /UN FAO/ փորձագետների հետ անցկացվել են սեմինար-քննարկումներ,
* ՄԱԿ-ի Պարենի և գյուղատնտեսության կազմակերպության Սննդամթերքի անվտանգության և կենդանիների առողջության ռիսկի գնահատման և կառավարման կարողությունների հզորացում ծրագրի շրջանակներում Տեսչական մարմնի ներկայացուցիչը մասնակցել է 2020 թվականի փետրվարի 5-6-ը կայացած աշխատաժողովին,
* Հայաստանի Հանրապետության տարածք վտանգավոր սննդամթերքի, կենդանիների հատուկ վտանգավոր և վարակիչ հիվանդությունների, բույսերի վնասակար օրգանիզմների ներթափանցումը կանխարգելելու, անասնաբուժության, սննդամթերքի անվտանգության, բուսասանիտարիայի բնագավառներում ռիսկերի վերլուծության և կառավարման նպատակով՝ կատարվել են ԵԱՏՄ-ի, ԵՄ-ի, Առողջության համաշխարհային կազմակերպության, Առևտրի համաշխարհային կազմակերպության, Բույսերի կարանտինի և պաշտպանության Եվրոպական և Միջերկրածովյան կազմակերպության, Սննդամթերքի և կերի անվտանգության արագ արձագանքման կազմակերպության, ինչպես նաև պետական պաշտոնական և տեղեկատվական այլ կայքերում ու աղբյուրներում տեղադրված սահմանափակումների վերաբերյալ տեղեկատվությունների պարբերական ուսումնասիրություններ, վերլուծություններ, ամփոփումներ և, ըստ անհրաժեշտության, ներկայացվել են առաջարկություններ։

**Տեղեկատվական տեխնոլոգիաներ**

* Էլեկտրոնային կառավարման միասնական համակարգի հետագա շահագործման և սպասարկման շրջանակում՝ ապահովվել է պարտադիր սպանդանոցային մորթ իրականացնող տնտեսավարող սուբյեկտներին էլեկտրոնային եղանակով անասնաբուժական փաստաթղթերի տրամադրման, գրանցման և հաշվառման համակարգի անխափան աշխատանքը,
* ապահովվել է Հայաստանի Հանրապետությունում սննդամթերքի անվտանգության պետական վերահսկողության նպատակով փորձարկումներ իրականացնող փորձարկման լաբորատորիաների ընտրության, նմուշառման և լաբորատոր փորձաքննությունների կազմակերպման համակարգչային ծրագրի անխափան գործարկումը,
* գնահատվել և տեխնիկական կանոնակարգերի օբյեկտ հանդիսացող արտադրանքի պետական գրանցման վկայականների միասնական ռեեստր է մուտքագրվել 1026 անուն արտադրանքի համապատասխան տեղեկատվությունը,
* ապահովվել է Տեսչական մարմնի, այդ թվում՝ տարածքային ստորաբաժանումների, համացանցի, հեռախոսային կապի, համակարգչային սերվերի սպասարկման և աշխատակիցների անհատական համակարգիչների ու այլ տեխնիկական միջոցների անխափան գործարկումը,
* էլեկտրոնային կառավարման միասնական համակարգի շրջանակում իրականացվել են աշխատանքներ Հայաստանի Հանրապետությունում սննդամթերքի անվտանգության պետական վերահսկողության նպատակով փորձարկումներ իրականացնող փորձարկման լաբորատորիաների ընտրության, նմուշառման և լաբորատոր փորձաքննությունների կազմակերպման համակարգչային ծրագրի գործարկումը ապահովվելու ուղղությամբ։ Գործընթացի շրջանակներում Տեսչական մարմինը սերտ համագործակցել է Պետական եկամուտների կոմիտեի էլեկտրոնային համակարգերի սպասարկման մասնագետների հետ «Մեկ պատուհան» համակարգում համապատասխան բաժին ստեղծելու և գործարկելու ուղղությամբ։ Ծրագրի փորձնական տարբերակը հաջողությամբ գործարկվել է 2020 թվականի դեկտեմբերին: Ծրագրի հանձնումը նախատեսված է 2021 թվականի երկրորդ եռամսյակում։

**Նմուշառում և լաբորատոր փորձաքննությունների կազմակերպում**

* 2020 թվականին Հայաստանի Հանրապետության տարածք ներմուծված բարձր ռիսկային բեռներից վերցվել է 3836 նմուշ և ներկայացվել լաբորատոր փորձաքննության,
* լաբորատորիաների կողմից տրամադրվող փորձաքննության արձանագրությունների տվյալները մուտքագրվել են էլեկտրոնային բազա, ինչպես նաև ապահովվել է Հայաստանի Հանրապետությունում սննդամթերքի անվտանգության պետական վերահսկողության նպատակով փորձարկումներ իրականացնող փորձարկման լաբորատորիաների ընտրության, նմուշառման և լաբորատոր փորձաքննությունների կազմակերպման համակարգչային ծրագրի աշխատանքը,
* անասնաբուժական, բուսասանիտարական հսկման ենթակա ապրանքների, սննդամթերքի, սննդամթերքի հետ անմիջական շփման մեջ գտնվող նյութերի ներմուծման, արտահանման և տարանցիկ փոխադրման գործընթացների սահմանային պետական վերահսկողություն, արդյունքների թվայնացում և բազաների վարում,
* Տեսչական մարմնի ներկայացուցիչը մասնակցել է Հայաստանի Հանրապետության կառավարության 2000 թվականի դեկտեմբերի 31-ի Մաքսային կարգավորման մասին օրենքով սահմանված Ոչնչացում մաքսային ընթացակարգով ապրանքների ոչնչացման կարգը հաստատելու մասին» թիվ 901 որոշմամբ հաստատված կարգի 6-րդ կետով նախատեսված հանձնաժողովի աշխատանքներին:

**Ստուգումներ. դրանց քանակը, բնութագրերը, տևողությունը և անցկացված ստուգումների արդյունքները.**

Ստուգումների տարեկան ծրագրում ընդգրկված ստուգումների միջին տևողությունը կազմում է 7 օր:

Ստուգումների արդյունքում կայացվել է վարչական տուգանք նշանակելու մասին 264 որոշում: Նշանակված տուգանքի գումարի չափը կազմել է 21.315.000 ՀՀ դրամ: Պետական բյուջե վճարվել է 9.745.000 ՀՀ դրամ: Կազմվել է խախտումներ չհայտնաբերելու մասին 111 տեղեկանք: Մնացած ստուգումներն ընթացքի մեջ են:

**Տեսչական մարմնի և դրա պաշտոնատար անձանց գործողությունների կամ անգործության, այդ թվում` պատասխանատվության միջոց կիրառելու վերաբերյալ վարչական ակտի դեմ բերված բողոքների քանակը, բովանդակությունը և դրանց վերաբերյալ ընդունված որոշումները։**

2020 թվականին Տեսչական մարմնի և դրա պաշտոնատար անձանց գործողությունների կամ անգործության, այդ թվում` պատասխանատվության միջոց կիրառելու վերաբերյալ վարչական ակտի դեմ բերվել է 2 բողոք՝ Տեսչական մարմնի ղեկավարի՝ 2020 թվականի նոյեմբերի 6-ի, նոյեմբերի 17-ի Վարչական տուգանք նշանակելու մասին թիվ 242-Ա, 278-Ա որոշումն անվավեր ճանաչելու: Կայացվել են բողոքը մերժելու մասին թիվ 102-Ա, 103-Ա որոշումները:

**ԳԻՏՈՒԹՅԱՆ ՈԼՈՐՏԻ ԿԱԶՄԱԿԵՐՊՈՒԹՅՈՒՆՆԵՐԻ ՀԵՏ ՀԱՄԱԳՈՐԾԱԿՑՈՒԹՅՈՒՆ**

2020 թվականին Տեսչական մարմնի և գիտական կազմակերպությունների համագործակցությունն ընթացել է հետևյալ ուղղություններով՝

* Սննդամթերքի անվտանգության ոլորտի ռիսկերի գնահատման և վերլուծության գիտական կենտրոն ՓԲԸ-ի հետ իրականացվել է համատեղ աշխատանք  Վրաստանում և Հայաստանում մանր եղջերավորների ժանտախտի ծագման և տարածման բացահայտման համապարփակ հետազոտություն միջազգային դրամաշնորհային գիտահետազոտական ծրագրի շրջանակում: Համատեղ մշակվել և ներկայացվել է ՄԱԿ-ի ՊԳԿ-ի /UN FAO/ EuFMD շրջանակներում դաբաղ հիվանդության ուսումնասիրման հետ կապված դրամաշնորհային ծրագրին մասնակցելու հայտը: Համատեղ մշակվել են գիտական հոդվածներ և թեզիսներ, որոնք ներկայացվել են ԱՄՆ ՊՎՆԳ /DTRA/՝ նրանց օժանդակությամբ միջազգային մասնագիտական ուղղվածություն ունեցող գիտաժողովներին մասնակցելու նպատակով:
* Կենդանիների առողջության համաշխարհային կազմակերպության /OIE/ աշխատանքների շրջանակում՝ գիտական կենտրոնի աշխատակիցները, հանդիսանալով որոշ ոլորտների համակարգողներ, սերտորեն համագործակցել են Տեսչական մարմնի տարբեր կառուցվածքային ստորաբաժանումների հետ:
* ՀՀ ԳԱԱ Էկոլոգանոոսֆերային հետազոտությունների կենտրոն ՊՈԱԿ-ի Սննդի շղթայի ռիսկերի գնահատման տեղեկատվական-վերլուծական կենտրոնի կողմից, կիրառելով Տեսչական մարմնի կողմից իրականացվող ձկան մոնիթորինգային ծրագրի արդյունքները, կատարվել է ՀՀ լճակային տնտեսություններում աճեցված ձկան մեջ մալախիտյան կանաչի ռիսկի գնահատում՝ կիրառելով միջազգայնորեն ընդունված և ժամանակակից մեթոդաբա­նությունը: Ռիսկի գնահատման արդյունքներն ամփոփվել են բարձր ազդեցության գործակից ունեցող միջազգային պարբերականում տպագրված գիտական հոդվածում (*Pipoyan D., Stepanyan S., Beglaryan M., Stepanyan S., Mantovani A. (2020). Health Risk Assessment of Toxicologically Relevant Residues in Emerging Countries: A Pilot Study on Malachite Green Residues in Farmed Freshwater Fish of Armenia. Food and Chemical Toxicology, 111526*):
* ՀՀ ԳԱԱ Էկոլոգանոոսֆերային հետազոտությունների կենտրոն ՊՈԱԿ-ի կողմից «Փորձագիտական երկրաքիմիական քարտեզների մշակում կայուն գյուղատնտեսության զարգացման և սննդի անվտանգության ապահովման համար» թեմայով պետական նպատակային ծրագրի շրջանակում իրականացվել է Արմավիրի մարզի գյուղատնտե­սական նշանակության հողերի փորձաքննություն: Արդյունքները համադրելով Տեսչական մարմնի «Պտուղ-բանջարեղենում մնացորդային նյութերի մոնիթորինգային ծրագրի» շրջանակում Արմավիրի մարզում աճեցված պտուղ-բանջարեղենի մեջ ծանր մետաղների պարունա­կության հետազոտման տվյալների հետ՝ գնահատվել են հողից բույս մետաղների փոխանցման գործակիցները: Բացի այդ, իրականացվել է Արմավիրի մարզում աճեցված պտուղ-բանջարեղենի սպառման արդյունքում ծանր մետաղների առողջական ռիսկի գնահատում:

**ԳՈՐԾՈՒՆԵՈՒԹՅԱՆ ԿԱՏԱՐՈՂԱԿԱՆԻ ԳՆԱՀԱՏՄԱՆ ԱՐԴՅՈՒՆՔՆԵՐԸ**

Տեսչական մարմնի կատարողականի գնահատումը կատարվել է՝ հիմք ընդունելով Տեսչական մարմինների մասին օրենքի 11-րդ հոդվածի պահանջների և Հայաստանի Հանրապետության 2015 թվականի հունիսի 25-ի Տեսչական մարմինների գործունեության կատարողականի գնահատման սկզբունքները, չափորոշիչները և կարգը հաստատելու մասին N 693-Ն որոշման հիման վրա կազմված կատարողականի գնահատման մեթոդոլոգիան։

 Տեսչական մարմնի կատարողականի գնահատման չափորոշիչներն են՝

1. նպատակի չափորոշիչներ.
2. գործընթացի չափորոշիչներ.
3. արդյունքի չափորոշիչներ։
4. **ՆՊԱՏԱԿԻ ՉԱՓՈՐՈՇԻՉՆԵՐ**
	1. **Տեսչական մարմնի գործունեության հիմնական նպատակին հասնելու մակարդակը** գնահատելու համար յուրաքանչյուր ոլորտի համար վերլուծվել է հաշվետու ժամանակահատվածում Տեսչական մարմնի կողմից իրականացված ստուգումների արդյունքում հայտնաբերված խախտումների ընդհանուր կշիռը:

Տեսչական մարմնի գործունեության հիմնական նպատակին հասնելու մակարդակի գնահատումը կատարվում է հաշվետու ժամանակահատվածում իրականացված ստուգումների արդյունքում հայտնաբերված խախտումների կշիռների հանրագումարի և վերահսկողության ընթացքում նախատեսված ստուգաթերթերի ընդհանուր կշիռների հանրագումարի հարաբերությամբ։

**Լ = S1/S**

 որտեղ՝

**Լ** – նպատակին հասնելու մակարդակն է,

**S1** – հաշվետու ժամանակահատվածում իրականացված ստուգումների արդյունքում հայտնաբերված խախտումների կշիռների հանրագումարն է,

 **S**– վերահսկողության ընթացքում նախատեսված ստուգաթերթերի ընդհանուր կշիռների գումարն է:

2020 թվականի 2-րդ կիսամյակում Տեսչական մարմնի գործունեության հիմնական նպատակին հասնելու մակարդակը 0,06 է։

**1.2 Ոլորտի առավել ռիսկային բնագավառներում փոփոխությունների առկայությունը** գնահատելու համար վերլուծվել է հաշվետու ժամանակահատվածում Տեսչական մարմնի կողմից ոլորտի առավել ռիսկային բնագավառներում իրականացված ստուգումների արդյունքում հայտնաբերված խախտումների ընդհանուր կշիռը:

Ոլորտի առավել ռիսկային բնագավառներում փոփոխությունների առկայությունը գնահատվում է հաշվետու ժամանակահատվածում ոլորտի առավել ռիսկային բնագավառներում իրականացված ստուգումների արդյունքում հայտնաբերված խախտումների կշիռների հանրագումարի և վերահսկողության ընթացքում նախատեսված ստուգաթերթերի ընդհանուր կշիռների հանրագումարի հարաբերությամբ։

2020 թվականի 2-րդ կիսամյակում Տեսչական մարմնի ռիսկային բնագավառներում փոփոխությունների առկայությունը 0,045 է։

**1.3 Ռիսկերի պլանավորման, վերլուծության և գնահատման համար հատկացված ֆինանսական միջոցները և մարդկային ռեսուրսները**

2020 թվականի 2-րդ կիսամյակում ռիսկերի պլանավորման, վերլուծության և գնահատման համար ֆինանսական միջոցներ չեն հատկացվել, իսկ մարդկային ռեսուրսները միջինում կազմել է 5 աշխատակից։

* 1. **Խորհրդատվության, մեթոդական աջակցության և կանխարգելման միջոցների համար հատկացված ֆինանսական միջոցները և մարդկային ռեսուրսները**

2020 թվականի 2-րդ կիսամյակում Տեսչական մարմնի կողմից իրականացված խորհրդատվության, մեթոդական աջակցության և կանխարգելման միջոցների համար հատկացված ֆինանսական միջոցների վերաբերյալ տեղեկատվություն չի ներկայացվել: Խորհրդատվությանը մասնակցել են կառուցվածքային և տարածքային ստորաբաժանումների շուրջ 160 աշխատակիցներ:

**Հայաստանի Հանրապետության կառավարությանը կամ համապատասխան ոլորտների քաղաքականություն մշակող պետական մարմիններին ներկայացված առաջարկների քանակը**

2020 թվականի 2-րդ կիսամյակում Տեսչական մարմինը Հայաստանի Հանրապետության կառավարությանը կամ համապատասխան ոլորտների քաղաքականություն մշակող պետական մարմիններին ներկայացրել է 15 առաջարկ։

1. **ԳՈՐԾԸՆԹԱՑԻ ՉԱՓՈՐՈՇԻՉՆԵՐ**

Գործընթացի չափորոշիչները վերաբերում են տեսչական մարմնի գործառույթների իրականացման ընթացքին:

**2.1) Ըստ անհրաժեշտության իրականացված ստուգումների միջին տևողությունը** գնահատելու համար վերլուծվել է հաշվետու ժամանակահատվածում տարեկան ծրագրով չնախատեսված, սակայն Տեսչական մարմնի կողմից իրականացված ստուգումների միջին տևողությունը։

2020 թվականի 2-րդ կիսամյակում Տեսչական մարմնի կողմից ըստ անհրաժեշտության իրականացրած ստուգումների միջին տևողությունը 5,4 օր է։

**2.2) Բարձր ռիսկային տնտեսավարող սուբյեկտներում և ստուգման օբյեկտներում ստուգումների քանակը` ստուգումների ընդհանուր քանակի համեմատությամբ** չափորոշչի գնահատման համար վերլուծվել է բարձր ռիսկային տնտեսավարող սուբյեկտներում և ստուգման օբյեկտներում հաշվետու ժամանակահատվածում կատարված ստուգումների քանակի և Տեսչական մարմնի ստուգումների տարեկան ծրագրում նույն ժամանակահատվածում ընդգրկված և իրականացված ստուգումների քանակի հարաբերությունը։

2020 թվականի 2-րդ կիսամյակում բարձր ռիսկային տնտեսավարող սուբյեկտներում և ստուգման օբյեկտներում ստուգումների քանակը` ստուգումների ընդհանուր քանակի համեմատությամբ 1,1 է։

**2.3) Ստուգումների տարեկան ծրագրում ընդգրկված ստուգումների միջին տևողությունը** հաշվարկվել է ստուգումների տարեկան ծրագրով նախատեսված ստուգումների ընդհանուր տևողության և դրանց քանակի հարաբերությամբ։

2020 թվականի 2-րդ կիսամյակում ստուգումների տարեկան ծրագրով նախատեսված ստուգումների միջին տևողությունը կազմել է 13,2 օր։

**2.4) Ըստ անհրաժեշտության իրականացված ստուգումների ընդհանուր քանակի (որոնց շնորհիվ կանխվել է հանրությանը, շրջակա միջավայրին, ֆիզիկական կամ իրավաբանական անձանց գույքային շահերին, պետությանը սպառնացող էական վնաս կամ ռիսկ) հարաբերակցությունը ըստ անհրաժեշտության իրականացված ստուգումների ընդհանուր քանակին։**

2020 թվականի 2-րդ կիսամյակում Տեսչական մարմնի կողմից ըստ անհրաժեշտության իրականացված ստուգումների ընդհանուր քանակը (որոնց շնորհիվ կանխվել է հանրությանը, շրջակա միջավայրին, ֆիզիկական կամ իրավաբանական անձանց գույքային շահերին, պետությանը սպառնացող էական վնաս կամ ռիսկ) 4 է։

**2.5) Ստուգման ենթարկված օբյեկտների բավարարվածության աստիճանը տեսչական մարմնի աշխատանքների անաչառությունից, ընթացակարգերի թափանցիկությունից, տեղեկատվության որակից և տեսչական մարմնի ծառայողների արհեստավարժությունից**

Չափորոշչի գնահատումը կատարվել է՝ հիմք ընդունելով չափորոշչում նշված հարցերի վերաբերյալ ստացված դիմում-բողոքները։

2020 թվականի 2-րդ կիսամյակում նշված հարցերի վերաբերյալ Տեսչական մարմնի դեմ բերվել է 2 դիմում-բողոք:

1. **ԱՐԴՅՈՒՆՔԻ ՉԱՓՈՐՈՇԻՉՆԵՐ**

Արդյունքի չափորոշիչները վերաբերում են Տեսչական մարմնի կոնկրետ լիազորության իրականացման անմիջական արդյունքին:

**3.1) Ստուգումների տարեկան ծրագրում ընդգրկված և ըստ անհրաժեշտության իրականացված ստուգումների քանակական հարաբերությունը**

2020 թվականի 2-րդ կիսամյակում ստուգումների տարեկան ծրագրում ընդգրկված և ըստ անհրաժեշտության իրականացված ստուգումների քանակական հարաբերությունը 3,75 է։

**3.2) Տեսչական մարմնի վերահսկման բարձր ռիսկային բնագավառներում իրավիճակի փոփոխությունը**

Քանի որ Տեսչական մարմինը ձևավորվել է 2020 թվականի մայիսին, ուստի իրավիճակի փոփոխությունըհնարավոր չէ գնահատել:

**3.3) Տեսչական մարմնի, տեսչական մարմնի աշխատակիցների դեմ բերված դիմում-բողոքների քանակը և դրանց արդյունքները։**

**Տեսչական մարմնի և դրա պաշտոնատար անձանց գործողությունների կամ անգործության, այդ թվում՝ պատասխանատվության միջոց կիրառելու վերաբերյալ վարչական ակտի դեմ բերված բողոքների քանակը, բովանդակությունը և դրանց վերաբերյալ ընդունված որոշումները, տեղեկատվություն դատարանների կողմից վարույթ ընդունված գործերի մասին**

2020 թվականի 2-րդ կիսամյակի ընթացքում Տեսչական մարմնի և դրա պաշտոնատար անձանց գործողությունների կամ անգործության, այդ թվում` պատասխանատվության միջոց կիրառելու վերաբերյալ վարչական ակտի դեմ բերվել են թվով 2 բողոքներ՝ Տեսչական մարմնի ղեկավարի՝ 2020 թվականի նոյեմբերի 6-ի, նոյեմբերի 17-ի Վարչական տուգանք նշանակելու մասին թիվ 242-Ա, 278-Ա որոշումներն անվավեր ճանաչելու վերաբերյալ:

Ներկայացված բողոքների ուսումնասիրությամբ պարզվել է, որ Տեսչական մարմնի ղեկավարի՝ 2020 թվականի նոյեմբերի 6-ի Վարչական տուգանք նշանակելու մասին թիվ 242-Ա որոշումն անվավեր ճանաչելու և 2020 թվականի նոյեմբերի 17-ի Վարչական տուգանք նշանակելու մասին թիվ 278-Ա որոշումն անվավեր ճանաչելու օրենքով սահմանված հիմքերը բացակայում են: Կայացվել են բողոքները մերժելու մասին թիվ 102-Ա և 103-Ա որոշումները:

**«ՀԱՆՐԱՊԵՏԱԿԱՆ ԱՆԱՍՆԱԲՈՒԺԱ­ՍԱՆԻՏԱՐԱԿԱՆ ԵՎ ԲՈՒՍԱՍԱՆԻՏԱՐԱԿԱՆ ԼԱԲՈՐԱՏՈՐ ԾԱՌԱՅՈՒԹՅՈՒՆՆԵՐԻ ԿԵՆՏՐՈՆ» ՊԵՏԱԿԱՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅՈՒՆ**

* Կազմակերպությունում 2020 թվականի փետրվարի 24-ից մեկնարկել է օպտիմալացման 2-րդ փուլը, որն ավարտվել է մայիսի 1-ին,
* օպտիմալացման արդյունքների շնորհիվ կրճատվել է գործառույթները կրկնող և ծայրահեղ ցածր ծանրաբեռնվածութուն ունեցող թվով 18 հաստիքային միավոր: Արդյունքում՝ բոլոր ստորաբաժանումներում ընդգրկվել է 7-10 (նախկինում՝ 3-5) հաստիքային միավոր, իսկ 120 նեղ մասնագիտական հաստիքների (բացառությամբ տնօրինության) աշխատավարձը բարձրացվել է 9-12 %՝ միջինը 11,5 %-ով,
* իրականացվել է մասնագետների վերապատրաստում միջազգային ISO 9000 և 17025-2017 պահանջների ներդրման և կիրառման ուղղությամբ, ինչը թույլ է տվել 2020 թվականին մի շարք ցուցանիշներով ընդլայնել միջազգային ձևաչափով հավատարմագրման ոլորտը,
* Հետխորհրդային տարածքում ոլորտի առաջատար համարվող ՌԴ Գարեջրագործության, գինեգործության և ոչ ալկոհոլային արտադրությունների գիտահետազոտական ինստիտուտից հրավիրվել է բարձր որակավորում ունեցող մասնագետ, որի աջակցությամբ գործարկվել է թեթև միացությունների կայուն իզոտոպների որոշման սարքավորումների լրակազմը: Դա թույլ է տալիս տեսչական գործառույթների շրջանակում բացահայտել գինեգործական արտադրանքի (այդ թվում՝ կոնյակի) կեղծումը,
* Ռուսաստանի Դաշնության Մարդու բարեկեցության և սպառողների իրավունքների պաշտպանության դաշնային ծառայությանը (Ռոսպոտրեբնադզոր) ենթակա Համաճարակաբանության ինստիտուտ-ի հետ 3 տարով երկարաձգվել է համագործակցության վերաբերյալ պայմանագրի գործողության ժամկետը, որի արդյունքում ռուսական կողմի միջոցների հաշվին տարեկան մոտ 10 մասնագետ կվերապատրաստվի այնտեղ,
* Շարունակվել է նաև նոր մեթոդների ներդրումը (մի մասը վալիդացման միջոցով) և իրականացվող փորձաքննությունների շրջանակի ընդլայնումը:
* Կազմակերպությունը 3 ուղղություններով իրականացրել է 908 059 հետազոտություն, որից՝
	+ 1. բուսասանիտարական հետազոտություններ՝ 12 138.
		2. սննդամթերքի անվտանգության հետազոտություններ՝ 5290.
		3. անասնաբուժական հետազոտություններ՝ 890 631,
* Տեսչական մարմնի մասնագետների հետ համատեղ ամփոփվել և սահմանված ժամկետում ԵՄ ձևաչափով Եվրոպական Միություն են ներկայացվել ՀՀ ձկան և մեղրի մոնիթորինգային ծրագրերի արդյունքները (96 123 դիրեկտիվին համապատասխան),
* տեղադրվել և գործարկվել են զանգվածաչափական դետեկտորով ինդուկցիոն կապված պլազմայով սպեկտրաչափը և գամմա-սպեկ-տրաչափը: Տվյալ սարքերով մետաղների և ռադիոնուկլիդների հետազոտության մեթոդները ներառվել են ազգային և ԵԱՏՄ հավատարմագրման ոլորտներ ՀՀ Էկոնոմիկայի նախարարության Հավատարմագրման ազգային մարմին ՊՈԱԿ-ի կողմից 2020 թվականին պարբերական գնահատման շրջանակներում,
* ընդլայնվել է ազգային հավատարմագրման ոլորտը՝ ներառելով մսամթերքի բաղադրատարրերի և սննդամթերքում (այդ թվում՝ հումքում և կերերում) ռադիոակտիվ տարրերի (ցեզիումի և ստրոնցիումի) որոշումները,
* Ամերիկայի ազգային ստանդարտների ինստիտուտի (ANSI) հավատարմագրման ազգային խորհրդի (ANAB) կողմից իրականացվել է Կազմակերպության տարեկան հերթական հավատարմագրումը՝ ISO/IEC 17025-2017 ստանդարտի պահանջների համապատասխան:

**ՕՐԵՆՍԴՐՈՒԹՅԱՆ ՄԵՋ ՓՈՓՈԽՈՒԹՅՈՒՆՆԵՐԻ ԿԱՏԱՐՄԱՆ ԱՌԱՋԱՐԿՆԵՐ**

* Սննդամթերքի անվտանգության մասին օրենքով փաթեթավորման կամ տարայի վրա նշված պիտանիության ժամկետի և անվտանգությունը հիմնավորող ուղեկցող փաստաթղթում նշված պիտանիության ժամկետի միջև անհամապատասխանության դեպքում ներմուծման արգելքի սահմանման անհրաժեշտություն,
* Անասնաբուժության մասին օրենքում և ենթաօրենսդրական նորմատիվ իրավական ակտերում անասնաբուժական դեղամիջոցների շրջանառության, այդ թվում նաև՝ ներմուծման պահանջների և կարգի համապատասխանեցման, ԵԱՏՄ իրավական ակտերով սահմանված պահանջներին և անասնաբուժական դեղամիջոցների շրջանառությունը կարգավորող Հայաստանի Հանրապետության օրենսդրության մեջ առկա հակասությունների վերացման անհրաժեշտություն,
* ԵԱՏՄ իրավական ակտերի պահանջներին Հայաստանի Հանրապետության՝ սննդամթերքի և կերի անվտանգության, անասնաբուժության և բուսասանիտարիայի բնագավառները կարգավորող օրենսդրությունը, այդ թվում՝ անասնաբուժական և բուսասանիտարական հսկման ենթակա ապրանքների ներմուծման և արտահանման կարգը համապատասխանեցնելու անհրաժեշտություն, ինչը պայմանավորված է նաև Հայաստանի Հանրապետության կառավարության 2019 թվականի օգոստոսի 1-ի Սանիտարական, անասնաբուժասանիտարական և բուսասանիտարական ոլորտների Եվրասիական տնտեսական միության հանձնաժողովի իրավական բնույթի նորմատիվ իրավական ակտերը Հայաստանի Հանրապետությունում գործողության մեջ դնելու մասին թիվ 1009-Ն որոշման ընդունման հանգամանքով:
* Հայաստանի Հանրապետության կառավարության 2011 թվականի հունվարի 20-ի թիվ 34-Ն որոշումը վերանայելու, ԵԱՏՄ իրավական ակտերի պահանջներին համապատասխանեցնելու անհրաժեշտություն,
* Հայաստանի Հանրապետությունում ստուգումների կազմակերպման և անցկացման մասին օրենքում լրացում կատարելու անհրաժեշտություն՝ կապված ստուգումների տարեկան ծրագրում վերջին ստուգման ավարտի ամսաթիվը ներառելու հետ՝ դրա առկայության դեպքում,
* Հայաստանի Հանրապետության կառավարության հաստատած ստուգաթերթերի վերանայման, ԵԱՏՄ իրավական ակտերով սահմանված պահանջներին համապատասխանեցնելու, բոլոր ոչ արդիական, փաստացի չկիրառվող (գործնականում չկիրառվող), ժամանակի պահանջներին չհամապատասխանող նորմերի վերանայման, դիտարկման ստուգաթերթերի մշակման անհրաժեշտություն,
* պետական վերահսկողության ժամանակ կիրառվող կասեցումների վերացման, ինչպես նաև տնտեսավարող սուբյեկտների դիմումների համաձայն հանձնարարականների ժամկետների երկարացման վերաբերյալ օրենսդրական կարգավորումների սահմանման անհրաժեշտություն,
* վարչական իրավախախտումների վերաբերյալ օրենսգրքով սահմանված տուգանքների չափերի վերանայման անհրաժեշտություն,
* Սննդամթերքի անվտանգության պետական վերահսկողության մասին օրենքով սահմանված պետական վերահսկողության ընթացքում կիրառվող սահմանափակումների և դրանք կիրառող սուբյեկտների հստակեցման անհրաժեշտություն,
* շրջիկ առևտրի և հանրային սննդի ծառայության հետ կապված օրենսդրական կարգավորումների փոփոխություններ կատարելու անհրաժեշտություն՝ կապված դրանց նկատմամբ վերահսկողության իրականացման հետ,
* կարճ պիտանիության ժամկետ ունեցող սննդամթերքի նմուշառման և լաբորատոր փորձաքննության իրականացման կարճ ժամկետների սահմանման անհրաժեշտություն,
* Հայաստանի Հանրապետության կառավարության 2010 թվականի հոկտեմբերի 21-ի թիվ 1442-Ն որոշման մեջ անվտանգությունը հիմնավորող ուղեկցող փաստաթղթերի հստակ սահմանման անհրաժեշտություն՝ համաձայն Հայաստանի Հանրապետության օրենսդրության,
* Սննդամթերքի անվտանգության մասին, Սննդամթերքի անվտանգության պետական վերահսկողության մասին, Անասնաբուժության մասին, Բուսասանիտարիայի մասին, Կերի մասին օրենքների մեջ փոփոխությունների կատարման անհրաժեշտություն՝ կապված Տեսչական մարմնի լիազորությունների հստակեցման և տարանջատման հետ,
* Հայաստանի Հանրապետության կառավարության 2007 թվականի օգոստոսի 30-ի թիվ 1093-Ն որոշման մեջ փոփոխություններ կատարելու անհրաժեշտություն, քանի որ առկա է հակասություն «Սննդամթերքի անվտանգության պետական վերահսկողության մասին» օրենքի դրույթների հետ, բացի այդ՝ հստակ սահմանված չեն բուսական ծագման մթերքների ներմուծման և արտահանման գործողությունների հաջորդականությունը, ժամկետները և պատասխանատուները:

**ՀԱԿԻՐՃ ՏԵՂԵԿԱՏՎՈՒԹՅՈՒՆ ՏԵՍՉԱԿԱՆ ՄԱՐՄՆԻ ԱՌԱՋԻԿԱ ԱՆԵԼԻՔՆԵՐԻ ՎԵՐԱԲԵՐՅԱԼ**

1. Տեսչական մարմնի կողմից իրականացվող վերահսկողության ուժեղացման շրջանակներում նախորդ տարիների համեմատ կատարել շուկայահանված սննդամթերքի ավելի լայն տեսակների լաբորատոր փորձաքննություններ և հաճախակի դարձնել վերջիններիս պարբերականությունը, այդ թվում՝ լաբորատոր փորձաքննություններ իրականացնող հավատարմագրված լաբորատորիաների կողմից գենետիկորեն ձևափոխված սննդամթերքի փորձաքննության, անասնաբուժական դեղամիջոցների մնացորդային քանակների որոշման վերահսկողություն,

2. Հայաստանի Հանրապետության առողջապահական և անասնաբուժական հաստատությունների հետ համատեղ ստեղծել բրուցելոզ հիվանդության կանխարգելման և վերացման համապարփակ ծրագիր, ինչը թույլ կտա հասկանալ այս հիվանդության տարածվածության իրական մակարդակը և վերահսկել բրուցելոզը Հայաստանի Հանրապետությունում,

3. իրականացնել լեյշմանիոզ հիվանդության համալիր վերահսկողություն, մասնավորապես՝ լեյշմանիոզի նկատմամբ շների հետազոտություններ,

4. կատարել դաբաղ հիվանդության մշտական և շարունակական կանխարգելիչ և մոնիթորինգային աշխատանքներ,

5. իրականացնել Հայաստանի Հանրապետությունում արտադրված և Հայաստանի Հանրապետություն ներմուծված սննդամթերքում անասնաբուժական դեղամիջոցների մնացորդների մոնիթորինգ,

6. կատարել Հայաստանի Հանրապետության տարածքի անասնահամաճարակային գոտիավորում,

7. դասակարգել անասնաբուժության բնագավառում գործունեություն իրականացնող անասնահամաճարակային նշանակության օբյեկտները,

8. իրականացնել մշտադիտարկում՝ ուղղված կենդանիների վարակիչ հիվանդությունների նկատմամբ համաճարակային իրավիճակի գնահատմանը,

9. սպանդանոցներում իրականացնել նպատակային և պատշաճ պետական վերահսկողության՝ սպանդանոցային ծագման մթերքի իրացումն ապահովելու նպատակով,

10. վերահսկել անասնաբուժական դեղերի շրջանառությունը վաճառքի կամ իրացման փուլերում,

11. իրականացնել պետական վերահսկողություն անասնաբուժական ծառայություն մատուցող անհատ ձեռնարկատերերի և իրավաբանական անձանց գործունեության նկատմամբ,

12. Հանրապետության տարածքում բուսասանիտարական մոնիթորինգի արդյունքների հիման վրա՝ հայտնաբերել բույսերի կարանտին վնասակար օրգանիզմներ, ինչպես նաև բույսերի այլ վնասակար օրգանիզմներ, որոշել դրանց օջախներն ու տարածման արեալները, ներկայացնել առաջարկներ դրանց դեմ պայքարի միջոցառումների կիրառման, տիրապետել հանրապետության ընթացիկ բուսասանիտարական վիճակին, վերահսկել և կառավարել բույսերի կարանտին և այլ վնասակար օրգանիզմների տարածման արեալները,

13. վերահսկողության իրականացնել Հայաստանի Հանրապետությունում իրացվող պեստիցիդների և ագրոքիմիկատների որակի նկատմամբ, ստուգում դրանց համապատասխանությունը օրենսդրության պահանջներին, բացահայտել խախտումները և կիրառել օրենսդրությունից բխող համապատասխան միջոցներ, ապահովել անվտանգ և պատշաճ որակի արտադրանքի իրացում,

14. վերահսկել բուսական ծագման մթերքներում մարդու առողջության համար պոտենցիալ վտանգ ներկայացնող որոշ նյութերի պարունակությունը, բացահայտել գենետիկորեն ձևափոխված օրգանիզմների առկայությունն ու սահմանված պահանջներին դրանց համապատասխանությունը, ապահովել ազգաբնակչությանը անվտանգ և առողջ բուսական ծագման սննդամթերքով,

15. հեշտացնել սահմանը հատող անձանց և ապրանքների օրինական շարժը` միաժամանակ ապահովելով Հայաստանի Հանրապետության սահմանային անվտանգության բարձր աստիճանը և ստեղծելով բոլոր նպաստավոր պայմանները անասնաբուժական, բուսասանիտարական և սանիտարակարանտինային հսկողության և վերահսկողության արդյունավետությունը բարձրացնելու համար,

16. ամրապնդել միջգերատեսչական համագործակցության արդյունավետությունը, այդ թվում՝ ապահովելով անհրաժեշտ տեխնիկական միջոցներ պատասխանատու գործադիր մարմինների միջև սահմանային կառավարմանն առնչվող խնդիրների և սահմանի վերահսկողության իրականացման համար օպերատիվ ընթացակարգերի մասին համապատասխան տեղեկատվության փոխանակման համար,

17. անձանց և ապրանքների օրինական շարժի ապահովման համար ամրապնդել ԵԱՏՄ անդամ և երրորդ երկրների և այլ միջազգային գործընկերների միջև համագործակցությունը,

18. իրականացնել սահմանային պետական վերահսկողության ոլորտի օրենսդրության պահանջների վերաբերյալ խորհրդատվական ծառայություններ՝ արտաքին տնտեսական գործունեություն իրականացնողներին աջակցելու և իրազեկելու համար,

19. ապահովել արդի սարքավորումների և սահմանային կառավարման համար միջազգային չափանիշների կիրառումը,

20. ապահովել պարտադիր սպանդանոցային մորթի անցումը Հայաստանի Հանրապետության ամբողջ տարածքում,

21. գաստրոտուրիզմի խթանման նպատակով՝ խստացնել վերահսկողությունը Հայաստանի Հանրապետությունում գործող հանրային սննդի օբյեկտներում,

22. ապահովել կենդանիների համարակալման գործընթացի Տեսչական մարմնին վերապահված բաղադրիչի կատարումը,

23. իրականացնել կենդանիների կատաղության դեմ պայքարի իրազեկման միջոցառումներ,

24. ամփոփել և ներկայացնել գյուղատնտեսության ոլորտում 2020 թվականին իրականացված մոնիթորինգային ծրագրերը, ինչպես նաև իրականացնել նոր մոնիթորինգներ 2021 թվականին,

25. Ռազմավարական զարգացման գործակալություն հասարակական կազմակերպության հետ ստորագրված հուշագրի շրջանակում շարունակել Տեսչական մարմնի տեսուչների վերապատրաստման և մասնագիտական կարողությունների գնահատման աշխատանքները,

26. Ռազմավարական զարգացման գործակալություն հասարակական կազմակերպության հետ ստորագրված հուշագրի շրջանակում կազմակերպել սպանդանոցների աշխատակիցների մասնագիտական գիտելիքների բարձրացման նպատակով վերապատրաստման դասընթացներ,

27. լիարժեք և արդյունավետ կատարել 2021 թվականի ստուգումների տարեկան ծրագիրը՝ Տեսչական մարմնի 2021 թվականին իրականացվող ստուգումների տարեկան ծրագրում ընդգրկված 969՝ բարձր ռիսկայնությամբ՝ 781, միջին ռիսկայնությամբ՝ 160 և 28 ցածր ռիսկայնությամբ, տնտեսավարող սուբյեկտների մոտ: 2020 թվականին իրականացվող ստուգումների տարեկան ծրագրում ընդգրկված է եղել 922 տնտեսավարող սուբյեկտներ, որոնցից 786-ը բարձր ռիսկայնությամբ, 101-ը՝ միջին ռիսկայնությամբ, 35-ը՝ ցածր ռիսկայնությամբ,

28. 2020 թվականի 4-րդ եռամսյակում խնդիրներ են առաջացել ՀՀ-ից ՌԴ լոլիկի արտահանման գործընթացում, մասնավորապես․ Հայաստանից արտահանված լոլիկի մեջ ռուսական կողմը հայտնաբերել է պեպինո մոզաիկ վիրուս հիվանդությունը, որի պատճառով ժամանակավորապես արգելվել է ՀՀ Արմավիրի մարզում աճեցված լոլիկի արտահանումը ՌԴ։ Խնդրի լուծման նպատակով քննարկումներ ենք ունեցել Ռուսասատանի մեր գործընկերների հետ, ստացել ենք մեթոդական օժանդակություն։ Նշված հիվանդության ախտանիշների հայտնաբերման նպատակով Հայաստանի Հանրապետության Արմավիրի մարզի ջերմատնային տնտեսություններում իրականացրել ենք բուսասանիտարական մոնիթորինգ, արդյունքում պեպինո մոզաիկ վիրուսի ախտանիշներ չեն հայտնաբերվել, տվյալ վիրուսի հայտնաբերման նպատակով՝ ձեռք ենք բերել լաբորատոր նյութեր (հավաքածու), որով փորձաքննության է ենթարկվելու ինչպես ՀՀ տարածքում արտադրվող, այնպես էլ դեպի ՌԴ արտահանվող լոլիկը։ Միայն նշված աշխատանքների շարունակական իրականացման պարագայում է հնարավոր ապահովել Հայաստանի Հանրապետությունից դեպի ՌԴ լոլիկի անխափան մատակարարումը։